
Për kalimin  në përgjegjësi administrimi të prefektit të qarkut të Tiranës së një magazine, e cila është në përdorim të drejtorisë së përgjithshme të rezervave të shtetit, agjencia Kavajë

Në mbështetje të nenit 100 të Kushtetutës dhe të neneve 13 e 15 të ligjit nr.8743, datë 22.2.2001 “Për pronat e paluajtshme të shtetit”, me propozimin e Ministrit të Pushtetit Vendor  dhe të Decentralizimit, Këshilli i Ministrave

Vendosi:

1. Kalimin në përgjegjësi administrimi të Prefektit të Qarkut të Tiranës të magazinës nr.7, e cila është në përdorim të Drejtorisë së Përgjithshme të Rezervave të Shtetit, Agjencia Kavajë, sipas planvendosjes dhe planimetrisë që i bashkëlidhen këtij vendimi, për ta përdorur si stacion të PMNZSH-së për rrethin e Kavajës.
2. Ngarkohen Ministri i Pushtetit Vendor dhe i Decentralizimit, Prefekti i Qarkut të Tiranës dhe Kryeregjistruesi i Pasurive të Paluajtshme për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri
Fatos Nano

